Hmm … ti browser mo ket daan unayen.
Pabaroen tayo ti browsermo tapno maganasam iti napaspaspas, ken nataltalgen nga kapadasan ayan iti site.
Indiana, sikamin ti mangamong kenka
Awan wenno nababa ti bayadan a masakupan iti salun-at manipud iti Plano iti Komunidad ti UnitedHealthcare. Ammoen ti maipapan kadagiti Medicaid a plano iti salun-at ti UnitedHealthcare nga idiayami iti Indiana.
Ti panangtulong kadagiti tattao ti sentro ti amin nga ar-aramidenmi
Maikari ti amin nga Hoosiers iti nalaka a taripato ti salun-at, karamankan. Iti Plano iti Komunidad ti UnitedHealthcare, tultulunganmi dagiti tattao nga agbiag a nasalsalun-at.
Idiayami ti adu a plano tapno matulongan ti Hoosiers a sumalun-at – ken agtalinaed a nasalun-at. Sakupenmi dagiti nataengan, tattao nga addaan kadagiti disabilidad, nganngani aganak nga inna ken dagiti ubbing iti planomi iti Medicaid nga IN Hoosier Care Connect.
Kitaen nu apay a pilpilien ti Hoosiers ti UnitedHealthcare
Aniaman a plano a piliem, tulungannaka ti UnitedHealthcare a mangala iti taripato a kasapulam.
- Dakkel a nadumaduma a network dagiti tagaipaay iti serbisio
- Dagiti nababa wenno awan bayadna a naireseta nga agas
- Dagiti panagbisita ti nasalun-at, dagiti rutina a bakuna, dagiti pasamak a pangsalun-at iti komunidad ken adu pay
- Dagiti serbisio iti ngipen ken panagkita
- Transportasion a mapan kadagiti medikal nga apointment
Buyaen ti bideo ayan ti kannawan tapno maammoan iti ad-adu pay maipapan iti Plano iti Komunidad ti UnitedHealthcare iti Indiana.
Salun-atmo. Pilim.
Maikari ti amin iti nalaka a taripato ti salun-at, karamankan.
Dagiti tattao a nataengan, bulding wenno addaan ti disabilidad ken dagiti tagaaywan dagiti ubbing iti pagamponan, ket nasken a kitaenda ti Plano iti Komunidad ti UnitedHealthcare.
Adda kadakami dagiti benepisio ti Medicaid ken dagiti ekstra a makaaramid iti pakaidumaan iti biagmo. Amin nga awan magastosmo.
- Masakupan ti seguro para iti ngipen
- Masakupan iti panagkita
- Transportasion para kadagiti medikal nga appointment ken dagiti dadduma a naaprobaran a biahe
- Maysa a NurseLine a sidadaan 24/7 a mangsungbat kadagiti saludsodmo maipanggep iti salun-at
Nu dadduma, mabalin a kasapulam ti kanayonan a tulong. Alaen dagiti ekstra a saan a saklaw ti Medicaid.
- Nakatutok a suporta manipud iti isu met laeng a tagaidur-as ti Dagiti Serbisio iti Miembro tunggal tumawagka kadakami
- Kas baro a miembro, makaala iti $50 a kard ti sagut nu kumpletoem ti pannakatingiting ti salun-atmo
- Mangipapaay ti programami nga On My Way kadagiti makatulong a singasing iti panagsagana para iti panagtaeng
- Ammoen ti maipapan kadagiti programami a kalikagum para iti nalaka nga internet wenno libre a mobile a telepono
Mangidiayakami met kadagiti pammataudan a makatulong kenka a mangsulit iti planom, kairamanan ti:
- Dagiti suplay para iti diabetis
- Dagiti panagbisita ken panagbakuna ti nasalun-at
- Naireseta nga agas
- Panagagas para iti salun-at ti panunot ken panagusar iti substansia
Bisitaen iti IN dot gov slash Medicaid para iti ad-adu pay nga impormasion.
Tumultulong kenka nga agbiag a nasalsalun-at.
Addakami ditoy para kenka, Indiana.
Laglagipen a pilien ti Plano iti Komunidad ti UnitedHealthcare.
Ken alaem ti plano a makaipaay kenka iti ad-adu.
Tapno maammoan ti ad-adu pay maipapan iti Plano iti Komunidad ti UnitedHealthcare,
bisitaen ti UHCCommunityPlan dot com forward slash IN.
Indiana a plano iti salun-at a kababa iti inggana $0 a gatad
Dagiti IN Medicaid a Plano:
- Awan wenno nalaka ti bayadna
- Dagiti indibidual a nababa ti sapulna
- Dagiti bulag ken addaan disabilidad nga indibidual
- Dagiti inampon nga ubbing ken dagiti ward ti Estado
Dagiti Karaman a Programa
Medicaid: Ad-adu pay para Kenka iti 2022
Kas miembro ti UnitedHealthcare IN Hoosier Care Connect, makaalaka kadagiti kanayonan a benepisio a saan nga idiaya dagiti dadduma a plano.
Ti Hoosier Care Connect ket programa nga agserserbi kadagiti miembro a nataengan, bulding wenno addaan ti disabilidad, ken kairamanan met dagiti ubbing kadagiti pagamponan ken dagiti ward ti Estado.
- Tulong iti panagala kadagiti serbisio ken suporta
- Dagiti gunggona ti miembro iti panangala iti taripato a kasapulam
- Pannakaisubli ti nagastos iti alternatibo a panagagas
- Dagiti makatulong nga app para iti telepono wenno kompiutermo
- Programa a kapada ti sekundaria
- Taraon ni Inang, a maitulod iti pagtaengam
- Dagiti kalikagum kadagiti nalaka a pammataudan iti internet
- Dagiti kalikagum iti serbisio ti mobile a telepono
- Dagiti Nasalun-at a Damu nga Addang, maysa a programa para kadagiti masikog nga inna ken dagiti maladagada
- 24/7 akses iti nars wenno doktor
Pili ti doktor
Maaddaankanto iti kangrunaan a tagaipaay iti medikal a serbisio (PMP) nga agbalin a kangrunaan a doktormo. Ti bukodmo a PMP ket ti tao a mangkita kenka para iti kaadduan ti taripatom. Kairamanan daytoy dagiti tsek-ap, panagagas, panagbakuna, saan a nakaro a pannakadunor ken dagiti parikut iti salun-at. Kasaritam ti bukodmo a PMP maipapan iti aniaman a dadduma a pakaseknam. Matulongannaka ti bukodmo a PMP nga agdesision kadagiti umno a pagpilian para kenka.
Ti bukodmo a PCP ti kangrunaam a doktormo para iti:
- Taripato a panglapped iti sakit kas kadagiti panagpatsek-ap, panagsukimat para iti kanser ken dagiti panagbakuna
- Panagagas no sika ket agsakit wenno nadunor
- Dagiti kalikagum kadagiti espesialista para kadagiti naisalumina a kondision
Usarem ti Alikamen a Pangbirok iti Doktor tapno makitam no adda iti network-mi ti doktormo. Nu awan ti bukodmo a PMP wenno nu iti doktormo ket awan iti network-mi, matunlungandaka nga agsapol iti baro nga asideg kenka. Mabalinmo a sukatan ti bukodmo a PMP iti aniaman a tiempo.
Dagiti virtual nga panagbisita usar ti Doctor Chat
Saan a kanayon a nalaka nga personal a bisitaen ti doktor. Dagiti birtual a panagbisita (wenno telehealth) ket palubosannaka a makasarita ti maysa a doktor 24/7 nga usar ti kompiuter, tablet wenno smartphone. Ti telehealth ket nasayaat nga opsion tapno agasan ti kadawyan a kondision nga addaan ti kadawyan a panagagas. Adtoy ti sumagmamano a pagwadan:
- Panateng, trangkaso, gurigor
- Uyek, ut-ot, ken sakit ti karabukob
- Allergies, gagatel ti kudil, ken iritasion
- Impeksion ti urinary tract/bladder
- Impeksion ti lapayag
- Impeksion ti sinus
- Migraine/sakit ti ulo
- Ken adu pay
Tagaidur-as kadagiti Serbisio iti Miembro
Mabalin a narigat ti bukbukod a panangimaton iti taripato ti salun-atmo, nangruna nu aggigiddan a sangsangoem ti adu a parikut iti salun-at. Nu masapulmo ti kanayonan a suporta tapno maalam ken agtalinaedka a nasalun-at, makatulongkami. Amin dagiti miembromi iti Hoosier Care Connect ket addaan iti akses iti bukodda a Tagaidur-as kadagiti Serbisio iti Miembro. Matulongannaka ti Tagaidur-asmo kadagiti Serbisio iti Miembro a:
- Mangawat iti programa a Hoosier Care Connect
- Agbirok iti doktor, dentista wenno doktor ti mata
- Mangipalawag kadagiti benepisiom ken masakupam
- Makisarita kenka maipapan kadagiti naisingsingayan a programa a sidadaan kenka
- Tulunganka a mangala kadagiti materiales iti kayatmo a format (Braille, dadakkel a letra, audio file)
- Ikonektarka iti Tagaimaton iti Taripato nu kasapulan
- Agbirok kadagiti pammataudan nga asideg kenka tapno matulonganka kadagiti dadduma a problema kas iti taraon, pabalay, transportasion, trabaho, rikna a kinatalged wenno edukasion
- Ken adu-ado pay!
Pagluganan
Nu kasapulam ti pagluganan, karaman kadagiti benepisiom ti transportasion. Mabalin nga addaanka iti $1 a copay para iti tunggal maysa dalan a biahe. Sakupenmi dagiti biahe nga agturong iti:
- Kadagiti medikal nga appointment
- Kadagiti appointment para iti panagpabakuna
- Kadagiti parmasia (nu naited ti reseta bayat ti panagbisita)
- Pagalaan iti makan
- Kadagiti appointment iti WIC
- Kadagiti a kinakari iti Medicaid
- Kadagiti miting ti Konseho a Mamagbalakad iti Miembro
Ti wheelchair-accessible a pagluganan ket sidadaan kas kasapulan. Mabalin met a kualipikadoka para iti bus pass wenno pannakaisubli ti miliahe dagiti gagayyem ken kapamilia.
24-nga-oras a Nurseline
Makisarita iti rehistrado a nars iti aniaman nga oras 24/7 tapno makaala kadagiti sungbat iti aniaman a saludsod wenno pakaseknan iti salun-at.
Dagiti narsmi ket:
- Dumngeg kadagiti sintomas
- Tumulong iti panangtaripato iti bukod a bagi
- Balakadanka maipapan iti panangala iti taripato iti panagbisita iti doktor wenno iti sentro ti naganat a taripato
- Tulonganka a mangammo nu kaano ti yaapan iti kuarto ti emerhensia
Dagiti Panagbisita ti Nakaradkad
Ti panagbisita ti kinakaradkad iti doktor ket makatulong kenka nga agtalinaed a nasalun-at. Makatulong dagitoy a panagbisita tapno matakuatan a nasapa dagiti problema iti salun-at, tapno maagasan dagitoy. Makipagkitaka koma iti bukodmo a PMP tunggal tawen para iti panangsukimat iti nasalun-at, uray nu saanka nga agsakit wenno maimatonam dagiti sintomasmo. Dagiti serbisyo ti panagsakbay ket kairamanan ti:
- Dagiti panagpatsek-ap para kadagiti nataengan ken ubbing
- Pannakataripato ti nasalun-at a maladaga
- Pannakataripato para kadagiti babbai a masikog
- Dagiti rutina a bakuna ken eksamen
- Dagiti Mammogram
- Awan ti copay para iti pannaripato a panglapped iti sakit
Panangisardeng iti panagsigarilio wenno panag-vape
Narigat ti mangisardeng, ngem makatulongkami. Ammom kadi a kalpasan ti 20 minutos nga insardengmo ti panagsigarilio, agsubli iti normal ti pitik ti pusom? Ken iti las-ud ti 24 nga oras a nagsardeng ka agsubli iti normal ti lebel ti carbon monoxide iti daram.
Kasaritam ti doktormo maipapan iti panangisardeng. Wenno tawagan ti 1-800-QUIT-NOW (1-800-784-8669) tapno makaala iti libre a panagisuro, panagbalakad ken suplay a makatulong kenka nga agsardeng.
Dagiti Gunggona ti Miembro ti UnitedHealthcare
Maikari iti gunggona ti panangaramid kadagiti simple a bambanag a nasayaat para iti salun-atmo. Dayta ti maalam manipud kadagiti Gunggona ti Miembro ti UnitedHealthcare. Kas miembro ti IN Hoosier Care Connect, mabalinka a makaala iti kard ti sagut para iti:
- Maminsan a daras a kard ti sagut iti panangkumpletom iti Survey kadagiti Kasapulan iti Salun-at iti las-ud ti 90 nga aldaw
- Tinawen a kard ti sagut para iti panagbisita ti kinakaradkad iti ubing wenno taripato ti kinakaradkad iti baro ken balasang nga edad 3 agingga 21
- Kard ti sagut para iti panagsukimat iti lead (nababbaba ngem edad nga 2)
- Tinawen a kard ti sagut para iti panagbisita para ti taripato ti ngipen kadagiti edad 2-20
- Nai-tiempo a kard ti sagut para iti pasurnad kalpasan ti pannakaospital para iti alkohol ken dadduma a panagusar iti droga
Ammoen dagiti klase ti plano
Dagiti Plano ti Medicaid
IndianaTi Medicaid (Hoosier Care Connect) ket maysa a seguro ti salun-at para kadagiti tattao nga addaan iti nababa a sapul. Mabalinka a makaalaka iti Medicaid iti Indiana no masikogka, addaan annak wenno agbibiag nga addaan disabilidad. Idi dadduma a kaso, mabalin a lehitimo dagiti dadduma a nataengan.
Daytoy a link ket maar-aramid a sidadaan tapno makaala ka iti impormasion manipud iti maikatlo a partido a website. Daytoy a link ket naipaay laeng kas panglakaan ken saan a panangiyendorso ti linaon ti maikatlo a partido a website wenno aniaman kadagiti produkto wenno serbisio a naidiaya iti dayta a website. Saankami a responsible para kadagiti produkto wenno serbisio a naidiaya wenno ti linaon dagiti aniaman a naikamang a website wenno aniaman a link a nailaon iti nai-link a website. Saankami nga agaramid ti aniaman a pakdaar maipapan ti kalidad dagiti produkto wenno serbisio a naidiaya, wenno ti linaon wenno kinaumiso dagiti materiales kadagitoy a website.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn